
POTVARKIS
DĖL NERINGOS SAVIVALDYBĖS TARYBOS POSĖDŽIO NR. 10 SUŠAUKIMO IR KLAUSIMŲ TEIKIMO SVARSTYMUI

2026 m. rugsėjo 29 d. Nr. V10-348

Vadovaudamasis Lietuvos Respublikos vietos savivaldos įstatymo 27 straipsnio 2 dalies 4 punktu, Neringos savivaldybės tarybos veiklos reglamento, patvirtinto Neringos savivaldybės tarybos 2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“, 49.1 ir 50.1 papunkčiais:
1. Šaukiu 2026 m. spalio 8 d. 10.00 val. Neringos savivaldybės tarybos posėdį Nr. 10. 
2. Teikiu svarstyti 2026 m. spalio 8 d. Neringos savivaldybės tarybos posėdyje šiuos klausimus:
2.1. Dėl 2026 m. spalio 8 d. Neringos savivaldybės tarybos posėdžio Nr. 10 darbotvarkės patvirtinimo (Darius Jasaitis); 
2.2. Dėl Neringos savivaldybės tarybos 2026 m. birželio 23 d. sprendimo Nr. T1-178 „Dėl valstybinės žemės nuomos mokesčio tarifų nustatymo“ pakeitimo (Renata Kuprienė);
2.3. Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai (Aina Kisielienė).



Savivaldybės meras		Darius Jasaitis

